钦定古今图书集成/明伦汇编/氏族典/第381卷 > 《廖用贤尚友录》 > 李譔
## 钦定古今图书集成/明伦汇编/氏族典/第381卷 > 《廖用贤尚友录》 > 李譔

按《蜀志李譔传》：“撰字钦仲，父仁。撰传父业，《五经》诸子
无不该览，加博好技艺，算术、卜数、医药、弓弩、机械之
巧，皆致思焉。始为州书佐、尚书令史。延熙元年，后主
立太子，以撰为庶子，迁仆射，转中散大夫，右中郎将。
著《古文〈易〉》《书》《诗》《三礼》《左氏传》《太元指归》。景耀中，卒。”